ঝালকাঠি জেলা আওয়ামী লীগের সাধারণ সম্পাদক খান সাইফুল্লাহ পনির বলেন, ‘সাংগঠনিকভাবে এখানকার আওয়ামী লীগ একটি শক্তিশালী সংগঠনে রূপ নিয়েছে। নির্বাচনকে সামনে রেখে দলের ইউনিয়ন ও ওয়ার্ড কমিটিগুলো নতুন করে গঠন করা হচ্ছে। দলকে আরো গতিশীল রাখার জন্য প্রতিটি ইউনিয়নেই আমরা যাচ্ছি।’ উন্নয়নের বর্ণনা দিয়ে সাইফুল্লাহ বলেন, ‘আওয়ামী লীগ সরকারের গত দুই মেয়াদে ঝালকাঠি জেলায় হাজার হাজার কোটি টাকার উন্নয়নমূলক কাজ হয়েছে। তাই খেটে খাওয়া মানুষ থেকে শুরু করে উচ্চবিত্তরাও শিল্পমন্ত্রী আমির হোসেন আমুর হাত ধরে আওয়ামী লীগের সঙ্গে রয়েছে। আগামী নির্বাচনে আমরা ঝালকাঠির দুটি আসন জননেত্রী শেখ হাসিনাকে উপহার দিতে পারব।’